Alexej Čepička

Alexej Čepička (18. august 1910 Kroměříž – 30. september 1990 Dobříš) oli Tšehhoslovakkia kommunistlik riigitegelane ja sõjaväelane.

Alexej Čepička astus Tšehhoslovakkia Kommunistlikku Parteisse 1929. aastal. Õppis Prahas Karli ülikoolis õigusteadust. Ülikooli lõpetamise järel töötas Ostravas advokaadibüroos. Arreteeriti 1942. aastal Gestapo poolt. Aastatel 1942–1945 hoiti teda kinni Auschwitzi ja Buchenwaldi koonduslaagris.Alexej Čepička Filmová databáze

Aastatel 1947–1948 oli ta Tšehhoslovakkia sisekaubanduse minister.Rudolf Belan:Pyžamová revolúcia Nové slovo, 24. veebruar 2016

25. veebruarist 1948 kuni 25. aprillini 1950 oli Čepička Tšehhoslovakkia justiitsminister ja 25. aprillist 1950 kuni 25. aprillini 1956 Tšehhoslovakkia kaitseminister.Czechoslovakia. Ministries, etc.

1949–1958 oli ta Tšehhoslovakkia Kommunistliku Partei Keskkomitee liige ja 1951–1956 Keskkomitee Eestseisuse (hiljem Poliitbüroo) liige. 1956. aastal vabastati ministriametist ja töötas kuni 1959. aastani Riikliku Patendiameti juhatajana. 1963. aastal heideti ta Tšehhoslovakkia Kommunistlikust Parteist välja.Alexej Čepička totalita.cz

Čepička on kahetsenud 1954. aastal algama pidanud Stalini kavandatud Lääne-vastase vallutussõja vältimist.

Isiklikku
Alexej Čepička oli Klement Gottwaldi väimees.Wolf Oschlies:Geschichte aktuell: Der erfundene Verrat : Vor 50 Jahren: Der Fall Rudolf Slánský – Schauprozesse in den Satellitenstaaten Deutschlandfunk

Viited

Kategooria:Tšehhoslovakkia poliitikud
Kategooria:Tšehhoslovakkia sõjaväelased
Kategooria:Karli ülikooli vilistlased
Kategooria:Sündinud 1910
Kategooria:Surnud 1990